CELEX: 32012R1195
Language: sk
Date: 2012-12-13 00:00:00
Title: Vykonávacie nariadenie Komisie (EÚ) č. 1195/2012 z  13. decembra 2012 o povolení endo-1,4-beta-xylanázy z huby Trichoderma koningii (MUCL 39203) určenej pre kŕmne morky a morky chované na plemeno (držiteľ povolenia Lyven) Text s významom pre EHP

14.12.2012   
            
            
               SK
            
            
               Úradný vestník Európskej únie
            
            
               L 342/23
            
         VYKONÁVACIE NARIADENIE KOMISIE (EÚ) č. 1195/2012
   z 13. decembra 2012
   o povolení endo-1,4-beta-xylanázy z huby Trichoderma koningii (MUCL 39203) určenej pre kŕmne morky a morky chované na plemeno (držiteľ povolenia Lyven)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie (ES) č. 1831/2003 Európskeho parlamentu a Rady z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               Používanie endo-1,4-beta-xylanázy (EC 3.2.1.8) produkovanej hubou Trichoderma koningii (MUCL 39203) bolo nariadením Komisie (ES) č. 828/2007 (2) povolené bez časového obmedzenia pre kurčatá na výkrm.
            
         
               (3)
            
            
               V súlade s článkom 7 nariadenia (ES) č. 1831/2003 bola predložená žiadosť o nové použitie endo-1,4-beta-xylanázy (EC 3.2.1.8) produkovanej hubou Trichoderma koningii (MUCL 39203) na výkrm moriek a odchov moriek, v ktorej sa požadovalo zaradenie tejto doplnkovej látky do kategórie doplnkových látok „zootechnické doplnkové látky“. K uvedenej žiadosti boli pripojené údaje a doklady, ktoré sa vyžadujú podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 4. júla 2012 (3) k záveru, že endo-1,4-beta-xylanáza (EC 3.2.1.8) produkovaná hubou Trichoderma koningii (MUCL 39203) nemá nežiaduce účinky na zdravie zvierat, zdravie ľudí ani na životné prostredie, a že má potenciál zlepšovať pomer spotreby krmiva k prírastku hmotnosti pri výkrme moriek. Dospel tiež k záveru, že tento záver možno rozšíriť na odchov moriek. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia endo-1,4-beta-xylanázy (EC 3.2.1.8) produkovanej hubou Trichoderma koningii (MUCL 39203) vyplýva, že podmienky na povolenie uvedené v článku 5 nariadenia (ES) č. 1831/2003 sú splnené. Používanie tejto látky by sa preto malo povoliť podľa vymedzení v prílohe k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Látka vymedzená v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 184, 14.7.2007, s. 12.
   
      (3)  EFSA Journal 2012; 10(7):2843.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a1642
               
               
                  Lyven
               
               
                  endo-1,4-beta-xylanáza
                  EC 3.2.1.8
               
               
                  
                               
                           
                           
                              
                                 Zloženie doplnkovej látky
                              
                              Prípravok endo-1,4-beta-xylanáza z huby Trichoderma koningii (MUCL 39203) s minimálnou aktivitou:
                              
                                           
                                       
                                       
                                          v tuhom stave: 1 500 AXC (1)/g
                                       
                                    
                                           
                                       
                                       
                                          v kvapalnom stave: 200 AXC/ml
                                       
                                    
                        
                               
                           
                           
                              
                                 Charakteristika účinnej látky
                              
                              endo-1,4-beta-xylanáza z huby Trichoderma koningii (MUCL 39203)
                           
                        
                               
                           
                           
                              
                                 Analytická metóda
                                  (2)
                              
                              Na účely kvantifikácie endo-1,4-beta-xylanázy z huby Trichoderma koningii (MUCL 39203) v krmive:
                              kolorimetrická metóda kvantitatívneho stanovenia zafarbených oligomérov vzniknutých pôsobením endo-1,4-beta-xylanázy na Remazol-Brilliant-Blue-R xylán pri pH 4,7 a teplote 30 °C.
                           
                        
               
                  morky na výkrm
                  chovné morky
               
               
                  —
               
               
                  75 AXC
               
               
                  —
               
               
                  
                              1.
                           
                           
                              V návode na použitie doplnkovej látky a premixu uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Odporúčaná maximálna dávka na kilogram kompletného krmiva pre morky na výkrm a chovné morky: 100 AXC.
                           
                        
                              3.
                           
                           
                              Na použitie v krmive bohatom na neškrobové polysacharidy (najmä arabinoxylány).
                           
                        
                              4.
                           
                           
                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.
                           
                        
               
                  3. januára 2023
               
            
         (1)  1 AXC je množstvo enzýmu, ktorým sa uvoľní 17,2 mikromóla redukujúcich cukrov (ekvivalentov maltózy) zo xylánu z ovsa za minútu pri pH 4,7 a teplote 30 °C.
      
         (2)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.